  Туспуктэм: Григорий Фомин Наталия Сильвестрова 0+ 2-тӥ гудырикошконэ 18 часысен Ижкарысь Космонавтъёслэн парказы емышъёслы сӥзем «Выль» удмурт калык шулдыръяськон ортчоз. Со сярысь «Удмурт Кенеш» огазеяськонлэн «ВКонтакте» мерлыко вотэсысь нимлыко огиназ ивортӥзы. Шулдыръяськонын вашкала удмурт сям-йылолъя выль емышъёсты вӧсялозы но ӝукез вӧсялозы Ужрадын Пӧртэм азбаръёс ужалозы. Нылпиослы «Нылпи азбар» радъяськоз, мастер-классъёсы но йӧскалык шудонъёсы пыриськыны быгатозы. Мылкыд карисьёслэн «Тазалыкъя азбарын» шутэтскыны но тазалыксэс эскерыны луонлыксы луоз. «Ческыт азбарын» куноосты пӧсь перепечен но табанен куноятозы. «Вузкарон урамын» кибашлыослэсь синпельёс басьтыны луоз. Праздникын концерт радъяськоз, ужрадэ люкеськемъёсты калык коллективъёс но удмурт артистъёс шулдыртозы. Со сяна, «Шуд, арган! Жингырты, такмак!» вожвылъяськон ортчоз. Куронъёс сярысь пыр-почгес ватсэтысь лыдӟыны луоз. Тодэ вайытом, 2022-тӥ арын «Выль» праздникез Ижкарысь Кызьпу арамаын пусйизы. Тегъёс: удмуртъёс праздникъёс Ижкар Удмуртия  